hotchpotch/miracl-hf-unified huggingface dataset:
Novo Nordisk
Novo Nordisk A/S on maailmanlaajuisesti toimiva tanskalainen lääketeollisuusyritys, joka tunnetaan etenkin diabetes- ja hemofilialääkkeistään sekä kasvuhäiriöhoitojen ja vaihdevuosien hormonihoidon kehittäjänä.
Suomessa Novo Nordiskin reseptilääkkeistä ovat myynnissä diabetesvalmisteet "Victoza, Levemir, Protaphane, Tresiba, NovoRapid, Actrapid, NovoMix, NovoNorm" ja "GlucaGen", vaihdevuosivalmisteet "Activelle, Novofem, Estrofem, Vagifem, Kliogest" ja "Trisekvens", kasvuhäiriövalmiste "Norditropin" sekä hemofiliavalmisteet "NovoSeven" ja "NovoThirteen".
Novo Nordisk sai alkunsa vuonna 1923 perustetusta "Nordisk Insulinlaboratoriumista" ja vuonna 1925 perustetusta "Novo Terapeutisk Laboratoriumista", jotka molemmat alkoivat valmistaa kanadalaisten tiedemiesten vasta kehittämää mullistavaa diabeteslääkettä, insuliinia. Vuosikymmeniä keskenään kilpailemalla molemmista kehittyi diabeteslääkinnän huippuosaajia, ja vuonna 1989 yritykset päättivät yhdistyä Novo Nordisk -yhtiöksi.
Novo Nordiskin B-sarjan osake noteerataan New Yorkin ja Kööpenhaminan pörsseissä. Yhtiön A-sarjan osake ei ole julkisessa kaupankäynnissä, vaan ne ovat Novo Holding A/S:n hallussa, jonka puolestaan omistaa Novo Nordisk-säätiö. A-sarjan osakkeiden kautta Novo Holdingilla yli 75 prosenttia yhtiön äänimäärästä. Novo Nordisk on pörssiyritys Novozymesin tavoin Novo Holding A/S:n tytäryritys.
Mikuláš Athanasov
Mikuláš Athanasov (28. marraskuuta 1930 Košice – 26. joulukuuta 2005 Košice) oli tšekkoslovakialainen kreikkalais-roomalaisen tyylin painija ja olympiamitalisti.
Athanasov voitti sarjan 67 kg olympiapronssia Helsingissä 1952.
Berlin River Drivers
Berlin River Drivers on yhdysvaltalainen jääkiekkoseura, joka on kotoisin Berlinistä New Hampshirestä. 
Se pelaa FHL-liigaa. Kaudella 2015-2016 seurassa pelasivat suomalaiset Rene Kaupinharju ja Matias Simontaival.
Péter Mansfeld
Péter Mansfeld (10. maaliskuuta 1941-21. maaliskuuta 1959) oli unkarilainen 18-vuotias poika, joka vangittiin suunniteltuaan Unkarin kansannousun aikana vangittujen ystäviensä vapauttamista ja kostoa kapinoitsijoista virkavallalle kertoneita henkilöitä vastaan. Mansfeld tuomittiin aluksi elinkautiseen vankeuteen, mutta korkein oikeus muutti tuomion kuolemanrangaistukseksi ja Mansfeld teloitettiin 21. maaliskuuta 1959.
Péter Mansfeld syntyi Budapestissa Unkarissa 10. maaliskuuta 1941. Mansfeldin isä oli parturi, ja vanhempiensa eron jälkeen hän kasvoi äitinsä kanssa. Peruskoulun jälkeen hän opiskeli ammattioppilaitoksessa. Unkarin kansannousun alettua lokakuussa 1956 Mansfeld ei ottanut osaa varsinaisiin taisteluihin, mutta hän toimitti aseita ja ruokaa kapinoitsijoille. 5. marraskuuta samana vuonna Mansfeld murtautui entisen sisäministeri László Pirosin huvilaan varastaen siellä olleita aseita, jotka hän kätki myöhemmin kotiinsa. Unkarin kansannousun kukistamisen jälkeen Mansfeld jatkoi opiskelujaan.
Helmikuussa 1958 Mansfeld päätti yhdessä ystävänsä kanssa perustaa aseistautuneen ryhmän. Yhdessä he kaappasivat Itävallan suurlähetystön edustalla olleen miliisin, ryöstivät tämän aseet ja päästivät hänet menemään. He suunnittelivat myös vangittujen ystäviensä vapauttamista ja kostoa kansannousun ajan taistelijoista virkavallalle kertoneita henkilöitä vastaan. Mansfeld kuitenkin pidätettiin kaksi päivää miliisin kaappaamisen jälkeen. 21. marraskuuta 1958 hänet tuomittiin elinkautiseen vankeuteen, mutta korkein oikeus muutti tuomion kuolemanrangaistukseksi 19. maaliskuuta 1959. Kaksi päivää tuomion jälkeen Mansfeld teloitettiin.
I Took a Pill in Ibiza
I Took a Pill in Ibiza on yhdysvaltalaisen laulajan ja tuottajan Mike Posnerin kappale. Kappale oli alun perin akustinen ja kitarapohjainen, ja sen remiksasi norjalainen duo Seeb. Remiksattu versio julkaistiin Yhdysvalloissa digitaalisena latauksena 24. heinäkuuta 2015 Posnerin toisen EP:n "The Truth" ensimmäisenä singlenä. Norjassa se nousi singlelistan kärkeen.
Abdel Al-Rashid
Abdel Ahmed Al-Rashid (, s. 27. joulukuuta 1927) on egyptiläinen kilpauransa päättänyt kreikkalais-roomalaisen tyylin painija ja olympiamitalisti.
Al-Rashid voitti sarjan 62 kg olympiapronssia Helsingissä 1952.
Brewster Bulldogs
Brewster Bulldogs on yhdysvaltalainen jääkiekkoseura, joka on kotoisin Brewsteristä New Yorksta. 
Se pelaa FHL-liigaa.
Danbury Titans
Danbury Titans on yhdysvaltalainen jääkiekkoseura, joka on kotoisin Danburysta Connecticutista. 
Se pelaa FHL-liigaa.
Tommi Pihlajamäki
Tommi Pihlajamäki (s. 16. maaliskuuta 1971) on suomalainen kilpauransa päättänyt koripalloilija. Pihlajamäki pelasi kolme kautta miesten SM-sarjassa edustaen kolmea eri seuraa.
Marko Pirhonen
Marko Pirhonen (s. 18. toukokuuta 1966) on suomalainen kilpauransa päättänyt koripalloilija. Pirhonen edusti Tampereen Pyrintöä miesten SM-sarjassa kaudella 1985–1986, jolloin hän teki runkosarjassa keskimäärin 5,1 pistettä ja otti 1,7 levypalloa ottelua kohden.
Mikael Jansen
Mikael Jansen (s. 4. maaliskuuta 1985) on suomalainen kilpauransa päättänyt koripalloilija. Jansen edusti kasvattajaseuransa Tampereen Pyrinnön edustusjoukkue Pyrbasketia ja turkulaista Aura Basketia miesten pääsarjassa.
Naisten Superpesiksen kausi 1992
Kausi 1992 oli kolmas Superpesiksen kausi. Naisten mestaruuden voitti Lapuan Virkiä.
Runkosarjan taulukko
Runkosarjan ottelut
Pudotuspelit
Urheilulehden arvopelaajat: Riikka Nieminen ja Vesa Mikkola.
Wilhelm Tischbein
Wilhelm Tischbein (1751–1829) oli saksalainen Goethen piirissä mukana ollut taidemaalari, Napolissa vuodesta 1789 akatemian johtaja ja vuodesta 1808 hovimaalari Eutugissa. Tischbein maalasi uusklassisia muotokuvia, joista yksi on hänen päätyönsä, jossa on Goethe kuvattuna Rooman Campagnalla.
Felipe Rose
Felipe Rose (s. 12. tammikuuta 1954) on yksi Village People -yhtyeen alkuperäisistä jäsenistä. Hänen roolihahmonsa yhtyeessä on intiaani. Rosen äiti on puertoricolainen ja isä lakota.
Johan Sverdrup
Johan Sverdrup (1816–1892) oli norjalainen asianajaja, pankinjohtaja ja poliitikko. Hän oli vasemmistolaisen venstre-puolueen johtaja. Sverdrup oli maansa suurkäräjien jäsen vuosina 1851–1884 ja puheenjohtaja vuosina 1871–1884. Hän oli Norjan pääministeri vuosina 1884–1889.
Sverdrupin hallitus oli Norjan ensimmäinen liberaalihallitus. Hallitus laajensi norjalaisten vaalioikeutta ja äänioikeutta. Sverdrupin hallituskaudella toteutui parlamentarismi, jossa hallitus on vastuussa päätöksistään valtiopäiville. Tämän Norja toteutti ensimmäisenä Pohjoismaana. Sverdrupin hallitus kehitti myös tuomioistuinten ja armeijan toimintaa sekä elinkeinovapautta ja kansakoulujärjestelmää. Kun Sverdrupin organisoima venstre, johon yhtäältä kuului kaupungeissa asunutta radikaalia älymystöä mutta myös maaseudun liberaaleita asukkaita, vuonna 1886 hajosi puhtaaseen ja maltilliseen venstreen, puhdas jäi Sverdrupin tukijaksi. Nykyinen venstre katsoo toimintansa alkaneen vuonna 1884. Vuonna 1889 Sverdrup erosi kärsittyään vaalitappion.
Guédelon linna
Guédelon linna on keskiaikainen rakennushanke, joka sijaitsee Treignyssä, Ranskassa. Hankkeen tavoitteena on rakentaa linna käyttäen vain keskiaikaisia tekniikoita ja materiaaleja. Valmistuessaan 2020-luvulla, se tulee olemaan aito 12. vuosisadan keskiaikainen linna.
Rakennushankkeessa tutkitaan keskiaikaisia rakentamisen tekniikoita, työkaluja ja vaatteita ja niitä käytetään koko rakentamisen ajan. Sellaiset raaka-aineet, kuten puu ja kivi saadaan paikan päältä. Rakennushankkeen pääarkkitehti on Jacques Moulin. Hän suunnitteli linnan pohjapiirustuksen 12. ja 13. vuosisatojen Ranskan Philip II:n kauden linnojen tyylin mukaisesti. Rakentaminen alkoi vuonna 1997 Michel Guyot'in, Guédelonista 13 km päässä sijaitsevan Saint-Fargeau linnan omistajan toimesta. Rakennuspaikka valittiin sellaisten rakennusmateriaalien ja ympäristön mukaan kuten hylätty kivilouhos, suuri metsä, jossa on lampi lähellä.
Hanke on luonut 55 työpaikkaa ja se on nyt suosittu matkailukohde, jossa vierailee yli 300.000 turistia vuosittain.
Harald Sverdrup
Harald Ulrik Sverdrup (1888–1957) oli norjalainen geofyysikko, napa- ja merentutkija. Hän oli Roald Amundsenin vuosien 1917–1925 pohjoisnaparetkikunnan tieteellinen johtaja, vuosina 1936–1948 Kalifornian yliopiston oseanografian professori ja vuodesta 1949 lähtien geofysiikan professori Oslossa. Vuodesta 1948 Sverdrup johti Norjan polaari-instituuttia. Hänen teoksiaan ovat ainakin "Oceanography for Meteorologist" (1942) sekä "Wind, Sea and Swell" (1946–47).
Eyes Wide Open
Eyes Wide Open voi tarkoittaa seuraavia asioita:
HMS Swiftsure (1804)
HMS Swiftsure oli Kuninkaallisen laivaston vuonna 1804 vesillelaskettu Swiftsure-luokan 74-tykkinen kolmannen luokan linjalaiva.
Alus tilattiin 16. elokuuta 1800 Balthazar & Edward Adamsilta Bucklers Hardista. Sen köli laskettiin elokuussa 1802 ja alus laskettiin vesille 23. heinäkuuta 1804. Alus valmistui 24. syyskuuta Portsmouthissa. Sen valmistuskustannukset olivat 35 787 puntaa seitsemäntoista shillinkiä ja yhdeksän pennyä.
Alus otettiin palvelukseen elokuussa 1805 Kanaalin laivastoon päällikkönään Mark Robinson. Se oli vuoden lopulla valvomassa Cadizin saartoa. Aluksen päälliköksi tuli William Gordon, jonka johdolla alus osallistui Ranskan laivaston takaa-ajoon Karibialle. Alus oli Trafalgarin taistelussa suojanpuoleisessa jonossa ja taistelussa miehistöstä sai surmansa yhdeksän ja haavoittui kahdeksan.
Alus siirrettiin vastaanottoalukseksi 1819 ja se myytiin 1845.
Georg Calixtus
Georg Calixtus (1586–1656) oli saksalainen luterilainen teologi ja Helmstedtin yliopiston professori. Hänen mukaansa kristinuskon yhdistymiseksi riitti vanhan kirkon opillinen perusta, ja hän pyrki edistämään kirkkokuntien sovintoa kristinuskon viiden ensi vuosisadan uskonperinnön pohjalta. Calixtuksen kantaa vastustettiin, ja hänen oppiaan väitettiin synkretismiksi. Hänen kuuluisin kiistakumppaninsa oli Abraham Calovius. Calixtus oli Suomessa ajan "ekumeenikoista" Johan Amos Comeniuksen ohella tunnetuin. Calixtuksen oppilaina oli myös suomalaisia, esimerkiksi Johannes Terserus.
HMS Defiance (1783)
HMS Defiance oli Britannian Kuninkaallisen laivaston vuonna 1783 vesillelaskettu Elizabeth-luokan 74-tykkinen kolmannen luokan linjalaiva.
Alus tilattiin 4. heinäkuuta 1780 Rotherhithestä John Randall & John Brentiltä. Sen köli laskettiin huhtikuussa 1782 ja alus laskettiin vesille 10. joulukuuta 1783. Alus valmistui 4. maaliskuuta 1784 Deptfordissa. Se siirrettiin edelleen Woolwichiin, missä työt aluksella saatiin päätökseen kesäkuussa. Aluksen valmistuskustannukset olivat 30 757 puntaa viisitoista shillinkiä ja kymmenen pennyä. Lisäksi takilointi ja varustaminen maksoi 8 878 puntaa.
Alus romutettiin 1817.
Otetšestvennyje zapiski
Otetšestvennyje zapiski (, ”Isänmaallisia kirjoituksia”) oli Pietarissa vuosina 1839–1884 ilmestynyt venäläinen aikakauslehti.
"Otetšestvennyje zapiski" oli alaotsikoltaan vuoteen 1859 saakka ”tieteellis-kaunokirjallinen” ja sen jälkeen ”tieteellis-kaunokirjallinen ja poliittinen” aikakauslehti. Sen julkaisijoina toimivat vuoteen 1867 saakka Andrei Krajevski ja sen jälkeen Nikolai Nekrasov, Mihail Saltykov-Štšedrin ja Grigori Jelisejev. Kritiikin ja bibliografian osastoa johti aluksi Vissarion Belinski. Lehdessä julkaistiin muun muassa Mihail Lermontovin, Vladimir Odojevskin, Vladimir Sollogubin, Aleksei Koltsovin sekä myöhemmin Aleksandr Herzenin, Nekrasovin, Fjodor Dostojevskin, Nikolai Ogarjovin ja Ivan Turgenevin teoksia. Levikki kohosi 1840-luvulla 8 000 kappaleeseen.
1840-luvun alussa "Otetšestvennyje zapiski" oli lähinnä zapadnikkien lehti. Myöhemmin sen sivuilla esiintyivät sekä liberaalit että Belinskin, Herzenin ja Nekrasovin kaltaiset vallankumoukselliset demokraatit. Belinski siirtyi vuonna 1846 "Sovremennik"-lehteen, minkä jälkeen arvosteluosastoa johti Valerian Maikov. Vallankumousvuoden 1848 jälkeen lehdestä tuli poliittisesti väritön. Vuoden 1861 talonpoikaisreformin jälkeen se oli maltillinen ja vastusti vallankumouksellisia suuntauksia.
Nekrasovin johdolla vuosina 1868–1877 "Otetšestvennyje zapiskista" tuli Venäjän johtava demokraattinen aikakauslehti. Sen sivuilla julkaistiin muun muassa Saltykov-Štšedrinin, Aleksandr Ostrovskin, Gleb Uspenskin, Vsevolod Garšinin ja Dmitri Mamin-Sibirjakin teoksia. Arvosteluosastoa johti Dmitri Pisarev sekä myöhemmin Aleksandr Skabitševski ja Nikolai Mihailovski. "Otetšestvennyje zapiski" tuki narodnikkeja ja kävi ankaraa polemiikkia varsinkin taantumuksellisen "Russki vestnikin" kanssa. Nekrasovin kuoltua toimittajina työskentelivät Mihailovski, Saltykov-Štšedrin ja Jelisejev. Viranomaiset lakkauttivat lehden huhtikuussa 1884. Perusteluiksi esitettiin ”vahingollisten ajatusten” levittäminen sekä toimittajien kuuluminen salaseuroihin.
"Otetšestvennyje zapiski" -nimellä on ilmestynyt myös kaksi muuta aikakauslehteä: Pavel Svinjinin lehti vuosina 1820–1830 sekä toinen lehti vuosina 2001–2014.
Jinzhou
Jinzhou (, pinyin: Jǐnzhōu Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 210 kilometriä maakunnan pääkaupunki Shenyangista lounaaseen. Prefektuurin pinta-ala on 10 111 neliökilometriä ja väkiluku 3,13 miljoonaa (2010).
Kaupunki rajoittuu pohjoisessa Fuxinin, idässä Shenyangin, Anshanin ja Panjinin, lännessä Huludaon ja Chaoyangin prefektuuritason kaupunkeihin, sekä etelässä Bohaimereen.
Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):Kuvassa numero 8 on Jinzhoun talous- ja teknologiakehitysalue, joka kuuluu muodollisesti Linghain kaupunkiin, mutta on suoraan Jinzhoun ohjauksessa.
Markus Uusitalo
Markus Uusitalo (s. 15. toukokuuta 1997 Espoo) on suomalainen jalkapallomaalivahti, joka edustaa Helsingin Jalkapalloklubia.
Uusitalo aloitti uransa Hongan riveissä, jonka kakkosjoukkueessa Pallohongassa hän pelasi kuudessa Kakkosen pelissä kaudella 2014. Kaudeksi 2015 Uusitalo siirtyi Vaasan Palloseuraan. Hän ei pelannut kaudella minuuttiakaan Veikkausliigassa Henri Sillanpään ollessa ykkösmaalivahti, mutta seuran farmijoukkueessa Kiistossa Kakkosessa otteluita kertyi kahdeksan. Kaudeksi 2016 Uusitalo siirtyi Helsingin Jalkapalloklubin riveihin.
Uusitalo on edustanut Suomea alle 17-, alle 18-, alle 19- ja alle 21-vuotiaiden maajoukkueissa. Tammikuussa 2016 Suomen jalkapallomaajoukkueen uusi päävalmentaja Hans Backe nimesi Uusitalon harjoitusotteluihin Ruotsia ja Islantia vastaan. Hän ei kuitenkaan tehnyt maajoukkuedebyyttiään noissa otteluissa.
Fuxin
Fuxin (, pinyin: Fùxīn Shì) on prefektuuritason kaupunki Kiinan Liaoningin maakunnan luoteisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Shenyangista länsiluoteeseen. Prefektuurin pinta-ala on 10 445 neliökilometriä ja väkiluku 1,82 miljoonaa (2010).
Kaupunki rajoittuu pohjoisessa Tongliaon, idässä Shenyangin, etelässä Jinzhoun, sekä lännessä Chaoyangin prefektuuritason kaupunkeihin.
Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):
Stirling Bridgen taistelu
Stirling Bridgen taistelu oli skotlantilaisen Stirlingin kaupungin lähellä 11. syyskuuta 1297 Englannin ja Skotlannin joukkojen välillä käyty taistelu, joka päättyi Skotlannin voittoon.
Vuonna 1296 Skotlannin kuningas Aleksanteri III kuoli lapsettomana. Englantilaisjoukon johtaja kreivi John de Warenne oli saanut kuninkaaltaan Edvard I:ltä tehtäväkseen skottien kukistamisen. Hän hyökkäsi 10 000 miehen armeijan voimin Stirlingin kaupunkiin johtavalle, Forthjoen yli kulkevalle sillalle. Sitä puolusti huonosti koulutettu, enintään parituhantinen skotlantilaisjoukko, jota johti sissipäällikkö William Wallace. Englannin armeijaan kuului myös hyvin varusteltu 3 000 ritarin ratsuosasto. Englannin ylivoimasta huolimatta taistelu päättyi Skotlannin torjuntavoittoon ja lähes 5 000 englantilaista kaatui.
Vuoden 1995 historiallinen elokuva "Braveheart – taipumaton" perustuu William Wallacen tarinaan, mutta poikkeaa monin tavoin todellisesta historiasta. Skotit eivät esimerkiksi käyttäneet Wallacen aikaan kilttejä eivätkä sinisiä kasvomaalauksia. Elokuvallisista syistä Stirling Bridgen taistelua vastaava taistelukohtaus ei sijoitu Stirlingin sillalle vaan avoimelle kentälle.
Stefan Geiss
Stefan Geiss (s. 1958) on saksalainen matemaatikko ja professori. Hän on toiminut Jyväskylän yliopistossa matematiikan professorina vuodesta 2000.
Geiss opiskeli matematiikkaa ja väitteli 1987 tohtoriksi Friedrich Schiller -yliopistossa Jenassa. Hänen väitöskirjansa käsitteli niin kutsuttujen Grothendieck-lukujen jatkuvia ja lineaarisia kuvauksia Banach-avaruuksissa.
Valmistumisensa jälkeen Geiss toimi aluksi 1987−1995 matematiikan assistenttina ja sittemmin 1995−1999 apulaisprofessorina Jenan yliopiston matematiikan instituutissa. Geiss on lisäksi tehnyt tutkimustyötä Saksan tiedeakatemian ja EU:n tuella Berliinissä ja Pariisissa.
Geiss nimitettiin tammikuussa 2000 matematiikan professoriksi Jyväskylän yliopistoon. Hän oli ensimmäinen ulkomaalainen vakinaisen professuurin Jyväskylän yliopistosta saanut henkilö ja eräs ensimmäisiä ulkomaalaisia professoreja Suomessa. Geissin erityisala professorina on stokastiikka eli satunnaisilmiöiden tutkimus ja analyysi. Hän on hoitanut professuuria lukuun ottamatta vuosia 2009−2014, jolloin hän toimi matematiikan professorina Innsbruckin yliopistossa.
Stokastiikan tutkimus Jyväskylän yliopiston matematiikan ja tilastotieteen laitoksella on keskittynyt stokastisten prosessien selvittämiseen, erilaisten rahoitusmallien tarvitseman approksimaatioteorian tutkimiseen ja niiden lisäksi tarkasteltavana ovat olleet erityyppiset adaptiiviset Markovin ketjuihin perustuvat simulointimenetelmät.
Matemaatikkona Geiss on tutkinut erityisesti rahamarkkinoiden toimintaa ja pörssikurssien muutoksia stokastisen matematiikan menetelmien avulla. Aiemmissa matemaattisissa malleissa esimerkiksi markkinoiden riskit on arvioitu liian pieniksi, eikä niissä ole otettu huomioon esimerkiksi osakkeiden ostosta ja myynnistä aiheutuvien kustannuksien vaikutusta. Geiss on pyrkinyt kehittämään optioiden hinnoitteluun matemaattista mallia, joka huomioi myös osakekaupan kustannukset.
Muita professori Geissin kiinnostuksen kohteita ovat todennäköisyydet Banach-avaruuksissa, käänteis-stokastiset differentiaaliyhtälöt sekä interpolaatio-teoria. Hänen johdollaan Jyväskylän yliopistossa toimii stokastista tutkimusta tekevä tutkimusryhmä.
Geiss on vuoteen 2015 mennessä julkaissut 29 vertaisarvioitua tieteellistä julkaisua stokastiikan ja matematiikan alalta.
Geiss on naimisissa ja hänellä on kolme lasta.
Joseph Mazzello
Joseph Francis ”Joe” Mazzello III (s. 21. syyskuuta 1983) on yhdysvaltalainen näyttelijä, tuottaja ja käsikirjoittaja. Hänet tunnetaan muun muassa elokuvista "Jurassic Park", "The Social Network" ja "Rohto", Bohemian Rhapsody sekä HBO:n minisarjasta "".
Kristin Mürer Stemland
Kristin Mürer Stemland (s. 8. tammikuuta 1981 Trondheim, Norja) on norjalainen entinen maastohiihtäjä. Hän edusti Byåsen IL:ää.
Stemland hiihti ensimmäisen kilpailunsa maailmancupissa 8. maaliskuuta 2000 sijoittuen 55. sijalle Oslossa perinteisen hiihtotavan sprintissä. Seuraavat maailmancup-kilpailunsa hän hiihti marraskuussa 2003, josta lähtien kiersi maailmancupia joulukuuhun 2008 asti. Vielä tämän jälkeenkin Stemland hiihti neljä maailmancup-kilpailua Norjassa, viimeisen näistä 19. helmikuuta 2011 Drammenissa. Henkilökohtaisissa maailmancupin osakilpailuissa hän hiihti kymmenen kertaa kymmenen parhaan joukkoon parhaan sijoituksen ollessa viides yhdistelmäkilpailussa Vernonissa 10. joulukuuta 2005.
MM-kilpailuissa Stemland oli mukana Oberstdorfissa 2005 ja Sapporossa 2007. Oberstdorfissa hän oli 10 kilometrin vapaan hiihtotavan kilpailussa 22:s ja 30 kilometrin perinteisen hiihtotavan kilpailussa 26:s. Sapporossa Stemland hiihti 10 kilometrin vapaan hiihtotavan kilpailussa 19. sijalle. Stemland oli lisäksi mukana Torinon olympialaisissa 2006 ollen yhdistelmäkilpailussa 19:s, 10 kilometrin perinteisen hiihtotavan kilpailussa 12:s ja 30 kilometrin vapaan hiihtotavan kilpailussa 24:s. Hän hiihti olympialaisissa myös viidenneksi sijoittuneessa viestijoukkueessa.
HMS Thunderer (1783)
HMS Thunderer oli Britannian Kuninkaallisen laivaston vuonna 1783 vesillelaskettu Culloden-luokan 74-tykkinen kolmannen luokan linjalaiva.
Alus tilattiin 23. heinäkuuta 1781 Rotherhithestä John & William Wellsiltä. Sen köli laskettiin maaliskuussa 1782 ja alus laskettiin vesille 13. marraskuuta 1783. Alus valmistui 7. joulukuuta Deptfordissa. Se siirrettiin Woolwichiin, missä työt saatiin päätökseen 4. toukokuuta 1784.
Alus romutettiin Chathamissa maaliskuussa 1814 .
HMS Defence (1763)
HMS Defence oli Britannian Kuninkaallisen laivaston vuonna 1763 vesillelaskettu Bellona-luokan 74-tykkinen kolmannen luokan linjalaiva.
Alus tilattiin 13. joulukuuta 1758 Plymouthin telakalta ja se nimettiin Amiraliteetin päätöksellä 19. huhtikuuta 1759. Sen köli laskettiin 14. toukokuuta 1759 ja alus laskettiin vesille 31. maaliskuuta 1763. Alus valmistui vartiolaivaksi 19. lokakuuta 1770. Sen valmistuskustannukset olivat 27 690 puntaa kolme shillinkiä ja neljä pennyä, mihin tuli lisäksi takilointi ja varustamiskustannukset 11 208 puntaa seitsemäntoista shillinkiä ja yksitoista pennyä.
Alus haaksirikkoutui 24. joulukuuta 1811.
Nokia Cseries
Nokia Cseries on tuoteperhe matkapuhelimia, jonka on valmistanut Nokia. Se julkaistiin 2010, mutta on nykyisin (2016) jo historiaa Microsoft Mobilen ostettua Nokian matkapuhelintoiminnot ja lakkautettua vanhat tuotteet Lumian tieltä.
Nokia Xseries
Nokia Xseries on mallisto Nokian valmistamia puhelimia. Nokia Xseries tuli markkinoille syyskuussa 2009. Malli Nokia X2-02, joka julkaistiin tammikuussa 2012, jäi malliston viimeiseksi.
Kunnon dinosaurus
Kunnon dinosaurus () on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Peter Sohn ja tuottanut Pixar.
Elokuva sijoittuu maailmaan, jossa dinosaurukset eivät koskaan kuolleet sukupuuttoon. Päähenkilö on nuori "Apatosaurus" nimeltä Arlo, joka ystävystyy ihmispojan kanssa ja käyvät yhdessä vaikealle ja salaperäiselle matkalle.
Elokuva sai ensi-iltansa Yhdysvalloissa 25. marraskuuta 2015 ja Suomessa 6. tammikuuta 2016.
Maailman pisin pajunköysi
Maailman pisin pajunköysi () on ruotsalaisten Åke Perssonin ja Thomas Oldrupin kirjoittama vuonna 2010 Ruotsissa ilmestynyt kirja. Kirja kumoaa historiallisia väärinkäsityksiä, esimerkiksi sen, että orjat eivät oikeasti rakentaneet Egyptin pyramideja. Kirjan alkuperäisen version on kustantanut Historiska Media.
Suomenkielinen Antti Immosen suomentama versio ilmestyi elokuussa 2015 Atena Kustannuksen kustantamana. Suomenkielisessä versioissa on kymmenen Suomeen liittyvää lisäväärinkäsitystä, jotka on kirjoittanut Panu Väänänen.
Kirja on hieman samankaltainen kuin Daniel Rydénin vuonna 2012 Ruotsissa ilmestynyt Maailmassa on virhe, jota voidaankin pitää itsenäisenä jatko-osana Maailman pisimmälle pajunköydelle.
Kristian Tettli Rennemo
Kristian Tettli Rennemo (s. 1. marraskuuta 1984) on norjalainen maastohiihtäjä. Hän edustaa Leksvik IL:ää.
Rennemo hiihti ensimmäisen kilpailunsa maailmancupissa 14. maaliskuuta 2009 sijoittuen 42. sijalle Trondheimissa 50 kilometrin perinteisen hiihtotavan kilpailussa. Kilpailu oli hänen ainoansa maailmancupissa kyseisellä kaudella. Kaudella 2009–2010 Rennemo hiihti maailmancupia Pohjoismaissa järjestetyissä osakilpailuissa. Kaudet 2010–2011 ja 2011–2012 Rennemo kiersi maailmancupia säännöllisesti. Tämän jälkeen hän on hiihtänyt maailmancupissa kaksi kilpailua vuonna 2013 ja yhden vuonna 2014. Henkilökohtaisissa maailmancupin osakilpailuissa Rennemon paras sijoitus on 12. sija Oslossa 50 kilometrin perinteisen hiihtotavan kilpailussa 10. maaliskuuta 2012.
Andreas Schönbächler
Andreas "Sonny" Schönbächler (s. 24. huhtikuuta 1966 Zug) on sveitsiläinen uransa päättänyt freestylehiihtäjä. 180 senttimetriä pitkä ja urallaan 77 kilogrammaa painanut Schönbächler edusti HDC Titlis -seuraa.
Schönbächler saavutti yllättäen olympiakultaa hypyistä vuoden 1994 talviolympialaisista Lillehammerista. Näin ollen hänestä tuli historian ensimmäinen hyppyjen olympiavoittaja. MM-kilpailuihin Schönbächler osallistui kahdesti, ollen parhaimmillaan kymmenes vuonna 1986 hypyissä.
Maailmancupissa Schönbächler kilpaili vuosina 1984–1994, ehtien lopettaa uransa jo kerran vuonna 1992. Maailmancupissa hän saavutti seitsemän palkintosijaa, muttei yhtään voittoa. Schönbächlerin uran viimeinen kilpailu oli olympiakultaan päättynyt kilpailu vuonna 1994.
Tarastenjärven jätteenpolttolaitos
Tarastenjärven jätteenpolttolaitos on Tampereen Tarasteen kaupunginosassa sijaitseva Tammervoiman voimalaitos. Laitos käyttää vuodessa noin 150 000 tonnia jätettä, josta se tuottaa noin 100 GWh sähköä ja 300 GWh lämpöä. Jätteenpolttolaitoksen rakentaminen aloitettiin syyskuussa 2013 ja se otetaan tuotantokäyttöön vuoden 2016 alussa. Laitoksessa hyödynnetään Pirkanmaalta ja Jyväskylästä kerättyä syntypaikkalajiteltua sekajätettä. Voimalaitos maksoi noin 100 miljoonaa euroa.
Tammervoiman omistavat Tampereen Sähkölaitos ja Pirkanmaan Jätehuolto.
Tieling
Tieling (, pinyin: Tiělǐng Shì) on prefektuuritason kaupunki Kiinan Liaoningin maakunnan pohjoisosassa. Kaupungin keskusta sijaitsee linnuntietä noin 55 kilometriä maakunnan pääkaupunki Shenyangista koilliseen. Prefektuurin pinta-ala on 12 966 neliökilometriä ja väkiluku 2,72 miljoonaa (2010).
Kaupunki rajoittuu pohjoisessa Sipingin, idässä Liaoyuanin, etelässä Fushunin, sekä lännessä Shenyangin ja Tongliaon prefektuuritason kaupunkeihin.
Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):
Pohjois-Amerikan alle 23-vuotiaiden yhdistelmäjoukkue (jääkiekko)
Pohjois-Amerikan alle 23-vuotiaiden yhdistelmäjoukkue () oli pohjoisamerikkalainen jääkiekkojoukkue, joka osallistui jääkiekon maailmancupiin 2016. Se muodostui pohjoisamerikkalaisista pelaajista, jotka ovat syntyneet 2. lokakuuta 1992 tai sen jälkeen. Yhdistelmäjoukkueen toiminnanjohtajina toimivat Stan Bowman ja Peter Chiarelli.
Syyskuussa 2016 Pohjois-Amerikan joukkue aloitti turnauksen pelaamalla ensimmäisen ottelunsa Suomen maajoukkuetta vastaan. Nuorten yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita.
Jan Jacob Verdenius
Jan Jacob Verdenius (s. 11. syyskuuta 1973) on norjalainen entinen maastohiihtäjä. Hän edusti Byåsen IL:ää.
Verdenius hiihti ensimmäisen kilpailunsa maailmancupissa 18. joulukuuta 1993 tullen 88. sijalle Davosissa 15 kilometrin vapaan hiihtotavan kilpailussa. Hänen viimeinen maailmancup-kilpailunsa oli 23. maaliskuuta 2002 Lillehammerissa hiihdetty 58 kilometrin perinteisen hiihtotavan kilpailu.
Verdenius sijoittui henkilökohtaisissa maailmancup-kilpailuissa viidesti kymmenen parhaan joukkoon. Kaikki viisi kilpailua sijoittuivat kaudelle 2000–2001 ja olivat sprinttejä. Verdenius voitti kyseisellä kaudella sprinttimaailmancupin kokonaiskilpailun. Palkintokorokkeelle hän nousi kolmesti voittaen Engelbergissä perinteisellä hiihtotavalla 28. joulukuuta 2000, sijoittuen toiseksi Brussonissa vapaalla 17. joulukuuta 2000 ja sijoittuen kolmanneksi Oslossa perinteisellä 7. maaliskuuta 2001.
Verdenius oli mukana MM-kilpailuissa Thunder Bayssä 1995, Trondheimissa 1997 ja Lahdessa 2001. Thunder Bayssä hän tuli 81. sijalle 10 kilometrin perinteisen hiihtotavan kilpailussa. Trondheimissa Verdenius oli 52:s 30 kilometrin vapaan hiihtotavan kilpailussa, 43:s 10 kilometrin perinteisen hiihtotavan kilpailussa ja 45:s yhdistelmäkilpailussa. Lahdessa hän saavutti parhaat MM-tason sijoituksensa ollen vapaan hiihtotavan sprintissä kymmenes ja 50 kilometrin vapaan hiihtotavan kilpailussa 28:s.
Carl Schenstrøm
Carl Schenstrøm (1881–1942) oli tanskalainen näyttelijä. Hän näytteli Harald Madsenin (1890–1949) kanssa "Majakka ja Perävaunu" -komediaelokuvien nimihahmoja.
12 apinaa (televisiosarja)
12 apinaa ("12 Monkeys") on yhdysvaltalainen Syfy-kanavan scifisarja, jonka ovat luoneet Terry Matalas ja Travis Fickett. Se perustuu Terry Gilliamin ohjaamaan vuoden 1995 samannimiseen elokuvaan, joka taas perustui Chris Markerin vuoden 1962 lyhytelokuvaan "La Jetée".
Sarjan esittäminen aloitettiin yhdysvalloissa 16. tammikuuta 2015. Saman vuoden maaliskuussa vahvistettiin toisen kauden tuleminen. Kesäkuussa 2016 Syfy vaihvisti sarjan kolmannen kauden tilauksen. 2017 maaliskussa kerrottiin tilatun neljännen kauden jäävän sarjan viimeiseksi.
Suomessa sarjaa esitettiin ensimmäisenä nettipalvelussa HBO Nordic. Televisiokanava Kutonen alkoi esittää sarjaa 28. elokuuta 2016 suomenkielisellä nimellä "12 apinaa".
Huludao
Huludao (, pinyin: Húlúdǎo Shì) on prefektuuritason kaupunki Kiinan Liaoningin maakunnan länsiosassa. Kaupungin keskusta sijaitsee linnuntietä noin 250 kilometriä maakunnan pääkaupunki Shenyangista lounaaseen. Prefektuurin pinta-ala on 10 415 neliökilometriä ja väkiluku 2,62 miljoonaa (2010).
Kaupunki oli nimeltään Jinxi (锦西) vuoteen 1994 asti. Huludao on suomeksi "Pullokurpitsasaari".
Kaupunki rajoittuu lännessä Qinhuangdaon, pohjoisessa Chaoyangin, idässä Jinzhoun prefektuuritason kaupunkeihin, sekä etelässä Bohaimereen.
Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa, asukasluvut vuonna 2010):
Jack Günthard
Jakob ”Jack” Günthard (8. tammikuuta 1920 Hirzel – 7. elokuuta 2016 Biel) oli sveitsiläinen telinevoimistelija, olympiavoittaja, maailman- ja euroopanmestari. Hänet nimettiin lajin Hall of Fameen vuonna 1997.
Günthard voitti Helsingin kesäolympialaisissa 1952 kultaa rekiltä ja hopeaa joukkuekilpailusta. Hän saavutti myös kaksi MM-mitalia joukkuekilpailusta ja Pariisin EM-kilpailuista 1957 kultaa nojapuilta ja rekiltä.
Günthard toimi voimistelijanuransa jälkeen Italian ja Sveitsin maajoukkuevalmentajana. Hän kuoli Bielissä 96-vuotiaana 7. elokuuta 2016.
Billy Higgins
Billy Higgins (11. lokakuuta 1936 Los Angeles – 3. toukokuuta 2001 Inglewood, Kalifornia) oli yhdysvaltalainen jazzrumpali. Higgins on tunnettu yhteistyöstään Ornette Colemanin kanssa. Hän oli myös Tony Williamsin kanssa Blue Note Recordsin vakiorumpaleita.
Arno Schmidt
Arno Otto Schmidt (1914–1979) oli saksalainen kirjailija ja aikansa kiistellyimpiä länsisaksalaisia modernisteja. Hänen pääteoksensa on "Zettels Traum" (1970). Yksi hänen novellinsa suomennos on julkaistu antologiassa "Matka jonnekin" (Tammi 1965).
Schmidt on saanut vuonna 1973 Frankfurtin kaupungin Goethe-palkinnon.
Naisten Superpesiksen kausi 1991
Kausi 1991 oli toinen Naisten Superpesiksen kausi. Mestariksi palloili Ikaalisten Tarmo.
Uusinta suorasta putoamisesta: Vähäkyrö - Kokemäki 12-4. Kokemäki putosi suoraan Ykköspesikseen, josta nousi Mansen Pesäpallo.Urheilulehden arvopelaajat: Katja Saari ja Vesa Mikkola.
Melchior Thalmann
Melchior Thalmann (21. toukokuuta 1924 – 28. elokuuta 2013) oli sveitsiläinen telinevoimistelija, olympiamitalisti ja maailmanmestari.
Thalmann saavutti joukkuekilpailussa olympiahopeaa Lontoossa 1948 ja Helsingissä 1952 sekä kaksi MM-mitalia.
Thalmann kuoli 89-vuotiaana 28. elokuuta 2013.
Tomáš Kraus
Tomáš Kraus (s. 3. maaliskuuta 1974 Děčín) on tšekkiläinen freestylehiihtäjä ja entinen alppihiihtäjä. 183 senttimetriä pitkä ja 86 kilogrammaa painava Kraus edustaa Český Skikrosový Klubia. Hän kilpailee skicrossissa.
Kraus aloitti uransa alppihiihdon parissa. Hän kilpaili maailmancupissa vuosina 2000–2003. MM-kilpailuihin Kraus osallistui neljästi, sijoittuen parhaimmillaan sijalle 28. pujottelussa vuosina 1997 ja 2003. Vuoden 1999 talviuniversiadeista Popradista Kraus saavutti hopeaa pujottelusta.
Kraus debytoi freestylehiihdon maailmancupissa marraskuussa 2002 Tignesissä saavuttaen heti voiton. Yhteensä hänellä on 15 osakilpailuvoittoa. Kaudella 2005–2006 Kraus voitti maailmancupin kokonaiskilpailun. Talviolympialaisiin Kraus on osallistunut kahdesti, vuosina 2010 ja 2014, ollen parhaimmillaan 11. vuonna 2010 Vancouverissa. MM-kilpailuihin Kraus on osallistunut kuudesti, saavuttaen kultaa historian ensimmäisestä skicrossin MM-kilpailuista vuonna 2005 Rukalta ja vuonna 2007 Madonna di Campigliosta.
Michael Schmid
Michael "Mike" Schmid (s. 18. maaliskuuta 1984 Frutigen) on sveitsiläinen uransa päättänyt freestylehiihdon olympiavoittaja. 193 senttimetriä pitkä ja 96 kilogrammaa painava Schmid edusti kotikaupunkinsa SC Frutigenia. Hän kilpaili skicrossissa.
Schmid saavutti historian ensimmäisen skicrossin olympiakullan vuoden 2010 talviolympialaisista Vancouverista, jossa hän oli nopein jokaisella kierroksella. Vuoden 2014 talviolympialaisissa Sotšissa Schmid oli 32:s. Hän osallistui myös kolmiin MM-kilpailuihin, ollen parhaimmillaan kuudes vuonna 2005 Rukalla.
Schmid kilpaili maailmancupissa vuosina 2004–2014 saavuttaen kuusi osakilpailuvoittoa. Hän vahvisti uransa päättyneen joulukuussa 2015.
Pesäpallon naisten Suomenmestaruuskilpailut 1949
Pesäpallon naisten Suomenmestaruudesta kaudella 1949 pelattiin siten, että ensiksi Pesäpalloliitto ja Suomen Työväen Urheiluliitto ratkaisivat liittokohtaiset mestaruudet ja mestarit kohtasivat sitten Liitto-ottelussa, jonka voittaja tunnustettiin yleisesti Suomen mestariksi.
PPL:n mestaruus
Semifinaali 1 - Vimpeli
Semifinaali 2 - Tainionkoski
Loppuottelu
Naisten Suomen mestaruus ratkaistiin lopullisesti liittojen välisessä (PPL-TUL) finaalissa:
Mestaruuskilpailun järjesti Pesäpalloilun yhteistoimintavaliokunta.
Lahden joukkue: Anja Eskola,
Seija Asplund,
Leena Vakkilainen,
Inga Niementö,
Hillevi Eskelinen,
Eeva Pulkkinen,
Helga Ristolainen,
Anna Vuolama,
Ulla Pihlantie,
Sinikka Räihä,
Sirkku Riutta,
Suoma Liski,
Kaisa Raaska,
Hilkka Rikkonen.
Munsaaren joukkue: Sirkka Hänninen, Seija Lahtinen, Eila Metso, Eila Lahtinen, Lea Hytönen, Hilkka Kukkola, Terttu Lahtinen, Sirkka Hytönen, Raili Lahtinen ja Kerttu Järnstedt
Aderlan Santos
Aderlan Leandro de Jesus Santos (s. 9. huhtikuuta 1989 Salgueiro, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja.
27. elokuuta 2015 Santos teki viisivuotisen sopimuksen espanjalaisseura Valencian kanssa. Hänestä maksettiin 9,5 miljoonan euron siirtokorvaus. Hän pelasi ensimmäisen ottelunsa joukkueessa 22. syyskuuta 2015 Espanyolia vastaan.
Di-isopropyylibentseeni
Di-isopropyylibentseeni (CH) on aromaattisiin hiilivetyihin kuuluva orgaaninen yhdiste. Tyypillisesti se esiintyy kolmen isomeerin seoksena ja nämä isomeerit ovat 1,2- eli o-di-isopropyylibentseeni, 1,3- eli m-di-isopropyylibentseeni ja 1,4- eli p-di-isopropyylibentseeni. Ainetta käytetään muiden yhdisteiden valmistukseen.
Di-isopropyylibentseeni on huoneenlämmössä väritöntä nestettä. Se on käytännössä katsoen veteen liukenematonta ja liukenee paremmin useisiin orgaanisiin liuottimiin kuten etanoliin, dietyylieetteriin, asetoniin, bentseeniin ja tetrakloorimetaaniin. Isomeereista p-isomeeri voidaan erottaa muista isomeereista tislaamalla, mutta m- ja o-isomeerien kiehumispisteet ovat liian lähellä toisiaan, jotta erottuminen olisi tehokasta.
Di-isopropyylibentseeniä voidaan valmistaa bentseenin ja propeenin välisellä Friedel–Crafts-alkylointireaktiolla ja katalyyttinä toimii piidioksidin ja alumiinioksidin seos. Reaktio suoritetaan 150–250 °C:n lämpötilassa ja reaktiossa muodostuu seos, joka sisältää eniten p- ja m-isomeerejä sekä hyvin vähän o-isomeeria.
Tärkein di-isopropyylibentseenin käyttökohde on resorsinolin ja hydrokinonin valmistus m- ja p-isomeereista. Prosessi on analoginen fenolin valmistamiseen käytetyn kumeenin hapetusprosessin kanssa. Ensimmäisessä vaiheessa di-isopropyylibentseenin isomeerit hapettuvat di-isopropyylihydrokperoksideiksi. Nämä orgaaniset peroksidit hajoavat happokäsittelyn seurauksena asetoniksi ja resorsinoliksi tai hydrokinoniksi. p-Di-isopropyylibentseeni voidaan myös hapettaa tereftaalihapoksi. Yhdisteen isomeereja voidaan käyttää myös liuottimina.
HMS Polyphemus (1782)
HMS Polyphemus oli Britannian Kuninkaallisen laivaston vuonna 1782 vesillelaskettu Intrepid-luokan 64-tykkinen kolmannen luokan linjalaiva.
Alus tilattiin 1. joulukuuta 1773 Sheernessin telakalta, missä rakennustöistä vastasi maaliskuuhun 1778 George White ja huhtikuuhun 1779 John Jenner, jonka jälkeen työt saattoi päätökseen Henry Peake. Sen köli laskettiin tammikuussa 1776, ja se laskettiin vesille 27. huhtikuuta 1782. Alus valmistui 24. heinäkuuta 1782, ja sen valmistuskustannukset olivat 37 218 puntaa 5 shillinkiä ja penny sisältäen kuparoinnin ja varustamisen.
Aluksen romutus saatiin päätökseen Chathamissa 15. syyskuuta 1827.
Euroopan yhdistelmäjoukkue (jääkiekko)
Euroopan yhdistelmäjoukkue () on eurooppalainen jääkiekkojoukkue, joka osallistui jääkiekon maailmancupiin 2016. Se muodostui ainoastaan Euroopan maita edustavista jääkiekkoilijoista (pois lukien Ruotsia, Suomea, Tšekkiä tai Venäjää edustavat pelaajat). Yhdistelmäjoukkueen valmentajana toimi entinen Sveitsin maajoukkueen ja Edmonton Oilersin päävalmentaja Ralph Krueger, joukkueenjohtajana Saksan jääkiekkoliiton puheenjohtaja Franz Reindl ja toiminnanjohtajana entinen Slovakian maajoukkuepelaaja Miroslav Šatan.
Euroopan yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita.
Andre Miller
Andre Lloyd Miller (s. 19. maaliskuuta 1976 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2000 lähtien. Hän on ollut keväästä 2015 lähtien NBA:n vanhin pelaaja.
Cleveland Cavaliers varasi pelintekijänä pelaavan Millerin NBA:han kahdeksannella vuorolla . Tulokaskaudellaan Miller valittiin . Kaudella 2001–2002 hän oli 10,9 koriinjohtaneen syötön keskiarvollaan sarjan syöttökuningas. Miller on valittu neljä kertaa NBA:n viikon pelaajaksi.
Miller edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.
Anders Schönberg
Anders Schönberg nuorempi (1737–1811) oli ruotsalainen historioitsija, kanslianeuvos ja vuodesta 1762 valtakunnanhistorioitsija (rikshistoriograf). Hän julkaisi 1977–1978 "Historiska bref om det svenska regeringssättet i äldre och nyare tider". Kustaa III keskeytti julkaisun, ja A. I. Arwidsson julkaisi vuosina 1849–1851 sarjasta suurimman osa.
Schönbergin isä oli Anders Schönberg vanhempi.
Ronnie Price
Ronald D’Wayne ”Ronnie” Price (s. 21. kesäkuuta 1983 Friendswood, Texas) on yhdysvaltalainen koripalloilija, joka on pelannut NBA:ssa vuodesta 2005 lähtien.
Pricea ei varattu , mutta Sacramento Kings palkkasi hänet vapaana pelaajana, ja Price on pelannut tämän jälkeen pysyvästi NBA:ssa useassa eri seurassa, muun muassa neljä kautta Utah Jazzissa. Price heitti 23. joulukuuta 2015 ottelussa Denver Nuggetsia vastaan 20 pistettä ja kuusi onnistunutta kolmen pisteen heittoa, jotka molemmat olivat hänen uransa ennätyksiä.
Shire (yritys)
Shire Plc on Jerseylle rekisteröity irlantilainen lääketeollisuusyhtiö, jonka Suomessa myytäviä tuotteita ovat ADHD-lääkkeet "Elvanse" (lisdeksam­fetamiini­dimesilaatti) ja "Equasym" (metyyli­fenidaatti­hydro­kloridi), munuaislääke "Fosrenol" (lantaani), ummetuslääke "Resolor" (prukalo­pridi) ja verihiutaleiden muodostumista hillitsevä "Xagrid" (anagre­lidi).
Shire perustettiin vuonna 1986, ja sen ensimmäisiä menestystuotteita oli kalkkitabletti "Calcichew", jota nykyisin markkinoi Takeda. Se on laajentunut yritysostojen avulla ja ostettuaan vuonna 2005 TKT-yhtiön se on suuntautunut harvinaisempien sairauksien lääkehoitoon.
Vuonna 2014 suunniteltu AbbVie-yhtiön ja Shiren fuusio kariutui.
Kutritti
Kutritti ( "eli" "quantum trit" "kvanttitritti" on kolmikantaisen lukujärjestelmän ternäärijärjestelmän kubitin vastine. Tritti on trinäärijärjestelmässä bitin vastine.
Pain fitzJohn
Pain fitzJohn tai Payn fitz John (k. 1137) oli englantilainen paroni
Pain oli naimisissa Hugh de Lacyn tyttären kanssa ja hänen hallinnassaan olivat Ewyas Lacyn ja Archenfieldin alueet Paavi Calixtus II kirjoitti vuonna 1119 kirjeen anglonormannilaisille maanomistajille, joihin myös Pain kuului, ja vaati näitä palauttamaan Llandaffin hiippakunnalle kuuluvan maaomaisuuden. Paavi Honorius II huomautti huhtikuussa 1128 samasta asiasta.
Pain kuoli vihollisen väijytyksessä 10. heinäkuuta 1137 heittoaseen lävistettyä hänen kallonsa. Hänet haudattiin Gloucesterin luostariin.
Kuivahedelmä
Kuivahedelmä eli kuivattu hedelmä on ruoka-aineena käytettävä hedelmä, jonka sisältämästä vedestä suurin osa on haihdutettu pois. Kuivatut hedelmät säilyvät huomattavasti pidempään kuin tuoreet, ja pienempinä ja kevyempinä niitä on myös helpompi varastoida ja kuljettaa. Kuivahedelmien valmistuksella on monituhatvuotiset perinteet. Perinteisin kuivausmenetelmä on aurinkokuivaus, mutta nykyisin hedelmiä kuivataan monin eri tavoin koneellisesti. Maailmanlaajuisesti yleisimpiä kuivahedelmiä ovat kuivatut viinirypäleet eli rusinat.
Jotkin kuivahedelmät valmistetaan yksinkertaisesti kuivaamalla tuoreet hedelmät sellaisenaan, kun taas toisia käsitellään ennen kuivausta esimerkiksi sokeriliemessä, mikä tekee niistä makeampia ja pehmeämpiä. Nykyisin monet kuivahedelmät käsitellään ennen kuivausta myös rikkidioksidilla tai rikkihapokkeen suoloilla eli sulfiiteilla. Rikkikäsittelyn pääasiallisena tarkoituksena on estää hedelmän tummuminen kuivatuksen aikana ja säilyttää sen alkuperäinen väri.
Thommy Fagerlund
"Thommy" Henrik Gustav Fagerlund (s. 28. syyskuuta 1974 Helsinki) on suomenruotsalainen artisti ja musiikkituottaja.
Nuoruudessaan Fagerlund oli jäsenenä mm. Daizy & Gänget -nimisessä yhtyeessä, joka esiintyi showkiertueillaan klubeilla sekä julkaisi yhden albumin vuonna 1995, "Vi brinner". "Se på mig" -niminen kappale levyltä oli monta kuukautta radiosoittolistan ykkösenä Suomessa.
Fagerlund työskenteli Ruotsinlaivoilla vuosina 1996-2003. Tuolloin hän kirjoitti aktiivisesti omia lauluja ja teki joitakin äänityksiä Lisen Julin Qvarnströmin kanssa. Hän osallistui musiikkikilpailuihin "Suomen Tähti" ja "Guld Micken".
Vuodesta 2003 vuoteen 2006 Fagerlund työskenteli ulkomailla showartistina, muun muassa Mallorcalla ja Rodoksella Sunwing-yrityksessä.
Toukokuussa 2007 Fagerlund aloitti Åsa Anderssonin ja Sara Skogin kanssa euroviisushown "Good Evening Europe!", jolla oli kiertue Helsingissä ja myös Ruotsissa kesällä 2007.
Fagerlund on työskennellyt vuodesta 2008 lähtien risteilyisäntänä Viking Linellä, jossa hän myös esiintyy. Hän tuottaa show-esityksiä Viking Linelle ja M/S Viking XPRS:lle (Good Evening Europe, Eurovision hits, Eurovision Do-Re-Mi) mm. Katja Jakun ja Jaana Hiltusen kanssa.
Vuonna 2011 Fagerlund alkoi työskennellä 80-luvun pop-prinsessa Anja Niskasen kanssa. Fagerlund on säveltänyt ja tuottanut monia Anja Niskasen lauluista, mm. tämän "Personligt"-albumille vuonna 2012.
Suomen alle 18-vuotiaiden koripallomaajoukkue
Suomen alle 18-vuotiaiden koripallomaajoukkue edustaa Suomea koripallon alle 18-vuotiaiden miesten maaotteluissa. Vuonna 2018 joukkueen päävalmentajana toimii Jyri Lohikoski.
Suomen U18-joukkue on sijoittunut ikäluokan EM-kilpailuissa parhaimmillaan seitsemänneksi kahdesti 1980-luvulla. Tuolloin joukkueessa pelasivat Henrik Dettmannin valmennuksessa muun muassa Pekka Markkanen, Sakari Pehkonen ja Jari Raitanen. Vuonna 2015 Suomi sijoittui 13:nneksi, ja Lauri Markkanen voitti turnauksen korikuninkuuden.
Otto Pensas
Otto Pensas (16. marraskuuta 1885 Jepua – 10. elokuuta 1940 Joensuu) oli suomalainen piirisihteeri ja sosialidemokraattien kansanedustaja.
Pensaan vanhemmat olivat rautatien rakennustyöläinen Olof Huttunen ja Sanna Kortesmäki. Hän kävi kansakoulua ja työskenteli sitten vuoteen 1918 saakka rautatienrakennustyömailla tehden etupäässä kivitöitä. Vuodesta 1918 alkaen Pensas oli lastaus- ja ojankaivuutöissä Pielisjärvellä. Hän toimi sittemmin sosialidemkraattien luennoitsijana, puhujana ja piirisihteerinä Pielisensuussa ja Joensuussa.
Pensas oli kansanedustajana 1924–1930 edustaen Kuopion läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa.
Otto Pensas oli naimisissa vuodesta 1908 Anna Fredriikka Lampénin kanssa.
Brian Dumoulin
Brian Joseph Dumoulin (s. 6. syyskuuta 1991 Biddeford, Maine, Yhdysvallat) on yhdysvaltalainen jääkiekkoilija, joka pelaa NHL-seura Pittsburgh Penguinsissa. Hän on Carolina Hurricanesin toisen kierroksen varaus .
10. huhtikuuta 2012 Dumoulinin numerolla 51 varannut Carolina Hurricanes kiinnitti hänet tulokassopimuksella. 22. kesäkuuta 2012 Dumoulin kaupattiin Pittsburgh Penguinsiin yhdessä Brandon Sutterin sekä ensimmäisen kierroksen varausvuoron kanssa vaihdossa Jordan Staaliin.
Kaudella 2013–2014 Dumoulin debytoi NHL:ssä 14. joulukuuta 2013 ottelussa Detroit Red Wingsiä vastaan. Hän sai ensimmäisen NHL-pisteensä syöttöpisteen muodossa 16. joulukuuta 2013 Toronto Maple Leafsia vastaan.
Kaudella 2014–2015 Dumoulin teki uransa ensimmäisen NHL-maalin ohitettuaan Tampa Bay Lightningin maalivahti Evgeni Nabokovin 15. joulukuuta 2014.
Hulda Salmi
Hulda Salmi (5. huhtikuuta 1879 Nastola – 8. huhtikuuta 1949 Lahti) oli suomalainen kansakoulunopettaja ja sosialidemokraattien kansanedustaja.
Salmen vanhemmat olivat talollinen Antti Salmi ja Kaisa Juhontytär. Hän kävi kansakoulun ja Verkon valmistavan seminaarin. Salmi valmistui vuonna 1901 kansakoulunopettajaksi Jyväskylän opettajaseminaarista.
Salmi toimi opettajana Hollolassa 1901–1902, Säkkijärvellä 1902–1904, uudelleen Hollolassa 1906–1909 sekä Kymissä 1915–1917. Suomen sisällissodan jälkeen Salmi oli vangittuna poliittisista syistä 1918–1921. Vapauduttuaan Salmi oli opettajana Koivistolla 1923–1924 ja Nastolassa 1924–1946. Hän toimi myös sos.dem. vaalipuhujana ja raittiuspuhujana.
Salmi oli kansanedustajana 1910–1918 edustaen Hämeen läänin eteläistä vaalipiiriä. Hän oli myös Sosialidemokraattisen opettajaliiton puheenjohtajana.
Celgene
Celgene Corporation on yhdysvaltalainen lääketeollisuusyritys, joka kehittää, tuottaa ja markkinoi lääkkeitä syövän sekä muiden vaikeiden immuuni- ja tulehdussairauksien hoitoon. Se on pörssiyhtiö, jonka osake kuuluu Nasdaq-100- ja S&P 500 -indekseihin.
Celgenen kliinisten tutkimusten kohteina ovat erityisesti multippeli myelooma, myelodysplastinen oireyhtymä, krooninen lymfaattinen leukemia (KLL), non-Hodgkinin lymfooma (NHL), glioblastooma sekä munasarja-, haima- ja eturauhassyöpä.
Celgenen Suomessa myytäviä valmisteita ovat syöpälääkkeet "Abraxane" (paklitakseli), "Imnovid" (pomalidomidi), "Revlimid" (lenalidomidi), "Thalidomide Celgene" (talidomidi) ja "Vidaza" (atsasitidiini) sekä tulehduslääke "Otezla" (apremilasti).
Celgene syntyi vuonna 1986, kun se eriytettiin omaksi yhtiökseen vasta fuusioituneesta Hoechst Celanese -yhtiöstä. Celgene on kasvanut vuosituhannen vaihteesta lähtien monin yritysostoin. Vuonna 2000 Celgene osti Signal Pharmaceuticals -yhtiön, vuonna 2002 Anthrogenesis-yhtiön, vuonna 2008 Pharmion-yhtiön ja seuraavana vuonna Gloucester Pharmaceuticals -yhtiön. Vuonna 2010 Celgene ja Abraxis BioScience Inc. ilmoittivat fuusiostaan, ja vuonna 2012 ostettiin Avila Therapeutics.
Aleksandr Jakovlev (kirjailija)
Aleksandr Stepanovitš Jakovlev (, oikealta sukunimeltään "Trifonov-Jakovlev", Три́фонов-Я́ковлев; 5. joulukuuta 1886 Volsk, Saratovin kuvernementti – 11. huhtikuuta 1953 Moskova) oli neuvostovenäläinen kirjailija.
Aleksandr Jakovlev syntyi lukutaidottoman maalarin perheeseen. Hän työskenteli postivirkailijana ja opiskeli vähän aikaa Pietarin yliopiston historiallis-kielitieteellisessä tiedekunnassa. Vuoden 1905 vallankumoustapahtumissa syvästi uskonnollisesta Jakovlevista tuli sosialistivallankumouksellinen. Hän osallistui ensimmäiseen maailmansotaan lääkintämiehenä ja työskenteli toimittajana Donin Rostovissa.
Jakovlevin pienoisromaanit "Povolniki" (1922) ja "Oktjabr" (1923) olivat ensimmäisiä Venäjän vallankumoukselle omistettuja kirjoja. Kirjailija kuvasi vallankumouksellisen tietoisuuden heräämistä ja Neuvostoliiton sosialistista rakennustyötä. Monet hänen teoksistaan ovat omaelämäkerrallisia. Vuonna 1928 Jakovlev osallistui Umberto Nobilen retkikunnan ja Roald Amundsenin etsintöihin. Hän kirjoitti myös lastenkirjoja.
Aleksandr Jakovlev (täsmennyssivu)
Aleksandr Jakovlev voi tarkoittaa seuraavia henkilöitä:
Havukka-ahon ajattelija (televisiosarja)
Havukka-ahon ajattelija on Kaarlo Hiltusen ohjaama 11-osainen televisiosarja, joka perustuu kirjailija Veikko Huovisen samannimiseen romaaniin. Sarja esitettiin ensimmäisen kerran keväällä 1971 ja on sen jälkeen nähty televisiossa uusintana.
"Helsingin Sanomien" televisiosivulla Jukka Kajava antoi sarjan kahden ensimmäisen jakson perusteella siitä melko murskaavan arvion. Hänestä aidoissa ympäristössä itsekseen höpäjävä hahmo on kovin epärealistinen verrattuna teatterimonologiin, koska teatteritilanne on jo itsessään epärealistinen. Hän moitti myös töksähtelevää kuvausta ja epäselvää ääntä: liian vaimeita repliikkejä ja liian voimakkaita äänitehosteita.